युवाओं ने निकाला पैदल मार्च
शहर के हरचंद का बास में स्थित अंबेडकर भवन में दलित सत्ता संग्राम के तत्वावधान में एक सभा आयोजित की गई। जिसमें दलित सत्ता संग्राम के प्रमुख वीरेंद्र कुमार बतौर मुख्य वक्ता उपस्थित हुए। यह कार्यक्रम एडवोकेट सज्जन चालिया, नरेश सिला उनकी टीम ने आयोजित करवाया था। वीरेंद्र कुमार ने अपने संबोधन में डॉ. भीमराव अंबेडकर काशीराम के सपनों को पूरा करने के लिए मजबूत संगठन बनाने की बात कही। इस अवसर पर दलित समाज के लोगों ने एक पैदल मार्च भी निकाला जो अंबेडकर भवन से प्रारंभ होकर सिरसा रोड पर स्थित अंबेडकर चौक में आकर सम्पन्न हुआ। इस अवसर पर कई युवकों को दलित सत्ता संग्राम का प्रमुख बनाया गया जिसके तहत राजेश मेहरा को ऐलनाबाद शहर, राजेंद्र कलावत को किशनपुरा, हनुमान भद्रवाल को ममेरां खुर्द, आत्माराम को मिठी सुरेरां, सुमित कुमार को माधोसिंघाना, अमरसिंह को तलवाड़ा खुर्द, मंगतराम को ढूढियांवाली शैलेंद्र कुमार को हल्का रानियां का पद भार सौंपा गया। कार्यक्रम में मुकेश दुग्गल, कुलदीप रेढू, जगमेंद्र सिंह, हनुमान दास पटीर, धन्ना राम, सुल्तान चालिया, मांगेराम गोकलराम उपस्थित रहे।
hin_Deva hin_Deva